
REPUBLIKA HRVATSKA
TRGOVAČKI SUD U SPLITU
STALNA SLUŽBA U DUBROVNIKU
Dr. A. Starčevića 23, Dubrovnik

R J E Š E N J E

 	Trgovački sud u Splitu, Stalna služba u Dubrovniku, u ime Republike Hrvatske, po sucu tog suda Katarini Franković, kao stečajnom sucu, u predstečajnom postupku nad dužnikom PANDA d.o.o., Dubrovnik, Ivana Zajca 14, OIB: 55113429510, dana 07. travnja  2016. godine 

r i j e š i o    j e 

Odbacuje se prijedlog dužnika za otvaranje predstečajnog postupka nad dužnikom PANDA d.o.o., Dubrovnik, Ivana Zajca 14, OIB: 55113429510 kao nedopušten.


Obrazloženje
			
	Kod ovoga suda dana 31. ožujka 2016. godine predlagatelj dužnik PANDA d.o.o., Dubrovnik, Ivana Zajca 14, OIB: 55113429510 podnio je prijedlog za otvaranje predstečajnog postupka, ali nije uplatio predujam za troškove tog postupka. Prema evidenciji računovodstva suda nema uplata do dana 06. travnja 2016. g. na ime predujma za predmet St-931/2016.

	Prema čl. 28 Stečajnog zakona („Narodne novine“ broj 71/15; dalje SZ) podnositelj prijedloga dužan je uplatiti predujam za troškove predstečajnoga postupka u iznosu od 5000,00 kuna, a ako podnositelj prijedloga za otvaranje predstečajnoga postupka nije uplatio predujam za troškove predstečajnoga postupka, sud će prijedlog odbaciti kao nedopušten.

Zbog svega navedenog, na temelju spomenutog propisa odlučeno je kao u izreci. 


U Dubrovniku, 07. travnja  2016. godine

 							Stečajni sudac:
	
							Katarina Franković

UPUTA O PRAVNOM LIJEKU: 
Protiv ovog rješenja dopušteno je izjaviti žalbu Visokom Trgovačkom sudu Republike Hrvatske u Zagrebu putem ovog suda u tri istovjetna primjerka u roku od 8 dana od dana dostave ovog rješenja.

-mrežna stranica e-oglasna ploča 

